Matias Rauhala

Matias Rauhala (s. 15. syyskuuta 2003) on suomalainen pesäpalloilija. Rauhala edustaa Superpesiksessä pelaavaa kasvattajaseuraansa Koskenkorvan Urheilijoita. Rauhalan sopimus Koskenkorvan Urheilijoiden kanssa kattaa kauden 2023. Hän pelaa sisäpelissä vaihtajana tai kotiuttajana ja ulkopelissä takakentällä. Rauhala on pelannut 11 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut yhden juoksun ja kerännyt yhdeksän kärkilyöntipistettä. Tilastot päivitetty 16. kesäkuuta 2023. 

 Lähteet 

Luokka:Suomalaiset pesäpalloilijat
Luokka:Vuonna 2003 syntyneet
Luokka:Elävät henkilöt